**Obrazloženje**

**uz nacrt prijedloga Odluke o izmjenama i dopunama Odluke o izboru članova vijeća mjesnih odbora na području Općine Matulji**

Odlukom o izboru članova vijeća mjesnih odbora na području Općine Matulji koja je donesena na sjednici Općinskog Vijeća Općine Matulji dana 21. listopada 2014. godine člankom 11. propisano je da je broj članova vijeća mjesnih odbora na području Općine Matulji neparan i to na način da Vijeće mjesnog odbora Veli Brgud broji 7 članova, Vijeće Mjesnog Odbora Pasjak broji 7 članova, Vijeće Mjesnog odbora Rukavac broji 7 članova, Vijeće Mjesnog Odbora Pužev Komun broji 7 članova, Vijeće Mjesnog odbora Kućeli broji 5 članova, Vijeće Mjesnog odbora Jurdani broji 5 članova, Vijeće Mjesnog odbora Vlahov Breg broji 5 članova, Vijeće Mjesnog odbora Šapjane broji 7 članova, Vijeće Mjesnog odbora Principi broji 5 članova, Vijeće Mjesnog odbora Rupa broji 5 članova, Vijeće Mjesnog odbora Žejane broji 7 članova, Vijeće Mjesnog odbora Mune broji 7 članova, Vijeće Mjesnog odbora Bregi broji 7 članova, Vijeće Mjesnog odbora Jurdanići broji 7 članova, Vijeće Mjesnog odbora Brdce broji 5 članova, Vijeće Mjesnog odbora Zvoneća broji 7 članova, Vijeće Mjesnog odbora Jušići Centar broji 9 članova, Vijeće Mjesnog odbora Lipa broji 5 članova, Vijeće Mjesnog odbora Trtni-Osojnaki broji 5 članova, Vijeće Mjesnog odbora Šmogori-Radetići broji 5 članova, Vijeće Mjesnog odbora Frančići broji 5 članova i Vijeće Mjesnog odbora Mihotići broji 7 članova.

Tijekom proteklih provedenih izbora za članove vijeća mjesnih odbora na području Općine Matulji uočeno je da postoji neujednačenost u broju članova vijeća mjesnih odbora konstituiranih na području Općine Matulji u odnosu na broj birača.

Ovim prijedlogom Odluke predlaže se da mjesni odbori koji imaju do 600 birača imaju 5 članova, a mjesni odbori sa preko 600 birača imaju 7 članova Vijeća mjesnih odbora.

Također se Odlukom predlaže da neće više postojati Vijeće mjesnog odbora koje broji 9 članova kao što je primjerice do sada imalo Vijeće mjesnog odbora Jušići-Centar.

Navedeno se predlaže zbog ekonomičnosti i efikasnosti u provedbi izbora za članove vijeća mjesnih odbora, a što se naročito odnosi na lakše predlaganje kandidacijskih lista i kandidata za izbor članova vijeća mjesnih odbora.

Tekst nacrta prijedloga Odluke o izmjenama i dopunama Odluke o izboru članova vijeća mjesnih odbora na području Općine Matulji utvrdio je Općinski načelnik dana 28.rujna 2020. te isti upućuje na javno savjetovanje u trajanju od 15 dana koje će započeti 29.rujna 2020. godine, a trajati će do 13. listopada 2020. godine.

Trajanje javnog savjetovanje je kraće od 30 dana budući je Odluka vezana uz provedbe izbora za članove mjesnih odbora.

 Općinski načelnik Općine Matulji

 Mario Ćiković